# Cofnodion Cyfarfod Bwrdd CCDG, 26 Medi 2023

## Yn bresennol:

Andrew Clark

Dave Hagendyk

Dave Mathews
Erica Cassin (Cadeirydd)
Helen White
James Harvey

Joni Ayn-Alexander
Kate Daubney
Neil Coughlan

Toni McLelland
Tony Smith

O Gyrfa Cymru:

Nerys Bourne

Nikki Lawrence

Ruth Ryder

Llywodraeth Cymru:

Sam Evans

Sinead Gallagher

Cyfranwyr:

Phil Bowden, Gyrfa Cymru

Yn absennol:

Richard Thomas

## Ysgrifenyddiaeth:

Leonora Evans

## Datganiadau o Fuddiant

Ni nodwyd unrhyw ddatganiadau pellach.

## Cofnodion y Cyfarfod Blaenorol, 6 Gorffennaf 2023

Cymeradwywyd cofnodion y cyfarfod blaenorol.

## Materion yn Codi

**3.1 Diweddariad y Cadeirydd – Recriwtio i'r Bwrdd (Cofnod 3)**

Cytunwyd bod y camau parthed cydraddoldeb, amrywiaeth a chynhwysiant a sefydlu bwrdd pobl ifanc wedi eu cwblhau.

**3.2 Adolygiad Cynnydd Strategaeth (Cofnod 7)**

Dosbarthwyd crynodeb o ddull y Cwmni o gynnwys yr holl staff yn ei gylch cynllunio busnes. Cytunwyd bod y mater hwn wedi’i gau.

**3.3** **Adroddiad Chwarterol (Cofnod 9)**

Cytunwyd bod y cam gweithredu i’r Prif Weithredydd ystyried cynnwys ffigurau dangosydd perfformiad allweddol o flwyddyn i flwyddyn a chynnwys y data yn adroddiad y Prif Weithredydd yn un parhaus.

**3.4 Adroddiad Diogelu (Cofnod 13)**

Cyflwyno adroddiad diogelu i'r Pwyllgor Perfformiad ac Effaith. Cytunwyd bod y mater hwn yn un parhaus.

**3.5 Dyddiad y cyfarfod nesaf (Cofnod 14)**

Datryswyd y mater ynglŷn â’r newid dyddiad.

## Diweddariad y Cadeirydd – Ar Lafar

Rhoddodd y cadeirydd yr wybodaeth ddiweddaraf i'r aelodau am yr ystod o ddigwyddiadau a gynhaliwyd ers cyfarfod diwethaf y bwrdd ac anogodd aelodau'r bwrdd i fynychu digwyddiadau lle bo hynny'n bosibl.

Rhannwyd adborth cadarnhaol hefydss o gyfarfodydd ymgysylltu â rhanddeiliaid diweddar gan ysgolion, cyflogwyr a phartneriaid addysg bellach.

Roedd y broses recriwtio ar gyfer aelodau newydd o'r bwrdd yn parhau, gyda'r hysbyseb yn debygol o gael ei chyhoeddi o fewn y misoedd nesaf.

Yn ogystal, rhoddwyd rhybudd ymlaen llaw y bwriedir cynnal adolygiadau perfformiad blynyddol gydag aelodau ym mis Tachwedd.

## Adroddiad y Prif Weithredydd

Nododd yr aelodau'r adroddiad a ddosbarthwyd yn flaenorol gan y Prif Weithredydd. Amlygwyd y prif weithgareddau a gynhaliwyd ers y cyfarfod diwethaf.

Trafodwyd risg bresennol y Cwmni, gan nodi'r sefyllfa allanol gynyddol heriol ynghylch cyllidebau a'i heffaith bosibl ar y Cwmni a'i allu i gyflawni ei strategaeth Dyfodol Disglair. Cytunwyd y byddai'r aelodau'n cael yr wybodaeth ddiweddaraf am unrhyw drafodaethau rhwng y Cwmni a'i dîm noddi. Cytunwyd hefyd y byddai rhan gyntaf cyfarfod nesaf y Pwyllgor Cyllid, Archwilio a Risg yn agored i holl aelodau'r Bwrdd adolygu unrhyw ddiweddariadau ynghylch cyllidebau yn y dyfodol.

**CAM GWEITHREDU 3:** Gwahoddir holl aelodau'r Bwrdd i ran gyntaf cyfarfod nesaf y Pwyllgor Cyllid, Archwilio a Risg.

## Diweddariad Llywodraeth Cymru (LlC)

Rhoddwyd diweddariad ar yr amserlen ar gyfer cyllideb 2024/25 ynghyd ag amlinelliad o waith a fyddai'n digwydd i lywio trafodaethau. Nodwyd dyddiadau allweddol, fel 22 Tachwedd, pan fyddai datganiad yr hydref yn cadarnhau’r cyllid y byddai LlC yn ei gael gan San Steffan, a 19 Rhagfyr, sef y dyddiad y byddai LlC yn cyhoeddi ei chyllideb ddrafft.

Clywodd y Bwrdd fod y Gweinidog yn falch o'r sgwrs yn y digwyddiad bord gron diweddar, a oedd yn nodi bod sail gadarn i ddatblygu ohoni, er bod cynnydd i'w wneud. Roedd arfer da wedi'i amlygu ym Mlaenau Gwent ac roedd y Gweinidog eisiau archwilio mwy am sut y daw trefniadau at ei gilydd ar lefel leol.

Rhoddwyd diweddariadau hefyd ar y Comisiwn Addysg Drydyddol ac Ymchwil ac ailstrwythuro Llywodraeth Cymru.

## Gwerthuso / Adenillion o Fuddsoddi

Arweiniwyd yr aelodau drwy ddull y Cwmni o werthuso ei wasanaethau, y cynllun gwaith ar gyfer y flwyddyn, a’r gwaith adenillion o fuddsoddi a oedd yn cael ei wneud.

Gofynnwyd i'r Cwmni ystyried sawl maes, gan gynnwys:

* Myfyrio ar gymorth cyffredinol a gynigir i bobl ifanc i nodi unrhyw ffyrdd pellach o gefnogi'r rhai a allai fod yn gadael i bethau ‘lithro'.
* Yn sgil absenoldeb hwb data, sut y gallai ymgysylltu ymhellach â rhanddeiliaid gynyddu ei effaith trwy lwybrau data ar gyfer ymholiadau.
* Sut y gallai drosglwyddo ei effaith yn fwy effeithiol a’i throi’n straeon dylanwadol.
* Sut y gallai helpu cyflogwyr i ddatblygu dealltwriaeth bellach o fanteision cyflogi pobl ifanc niwroamrywiol.

Amlygwyd ystod yr acronymau a ddefnyddiwyd gan y Cwmni a chytunwyd y byddai geirfa termau'r Cwmni yn cael ei chylchredeg i bob aelod er mwyn hwyluso dealltwriaeth.

**CAM GWEITHREDU 4:** Uwchlwytho rhestr txermau i'w chylchredeg a'i hychwanegu at sianel Bwrdd CCDG.

## Cyfrifon Diwedd y Flwyddyn / Cyfrifon Rheoli

Nodwyd bod archwiliad cyfrifon diwedd y flwyddyn yn parhau ac felly parhaodd y ddogfen a gyflwynwyd i'r Bwrdd fel un drafft. Rhoddwyd awdurdod i'r Pwyllgor Cyllid, Archwilio a Risg i gymeradwyo fersiwn derfynol y cyfrifon.

## Strategaeth Ystadau

Cyflwynwyd a thrafodwyd y Strategaeth Ystadau gan y Bwrdd. Rhoddodd yr aelodau adborth ar elfennau allweddol y ddogfen, a chadarnhawyd y byddai asesiad o'r effaith ar gydraddoldeb yn cael ei gynnal cyn cwblhau'r strategaeth.

**CAM GWEITHREDU:** Cwblhau asesiad o’r effaith ar gydraddoldeb ar y drafft terfynol.

## Adolygu Strwythur Pwyllgorau

Cynhaliwyd trafodaeth mewn perthynas â strwythurau presennol pwyllgorau. Cytunwyd y byddai adolygiad o'r cylch gorchwyl yn digwydd dros y misoedd nesaf i sicrhau bod eitemau mawr ar yr agenda fel sero net, llesiant cenedlaethau'r dyfodol, a chydraddoldeb, amrywiaeth a chynhwysiant yn cael eu cynrychioli'n ddigonol.

Trafodwyd hyrwyddwyr ar gyfer meysydd penodol a chynhaliwyd arfer da'r Uwch-berchennog Risg Gwybodaeth fel enghraiffat o sut y gallai hyn weithio'n ymarferol.

Trafodwyd cyfarfod blynyddol o gadeiryddion pob pwyllgor hefyd i drafod y cynllun gwaith ar gyfer y flwyddyn.

**CAM GWEITHREDU 5:** Cadeiryddion pob pwyllgor i ystyried y cylch gorchwyl presennol ac adrodd yn ôl i'r cyfarfod nesaf.

**CAM GWEITHREDU 6:** Trefnu dyddiad rhwng cadeirydd y Bwrdd, y Prif Weithredydd a holl gadeiryddion y tri phwyllgor presennol.

## Dogfen Fframwaith Ar Gyfer Cwmnïau Sy'N Eiddo I Lywodraeth Cymru

Cafodd yr aelodau'r fframwaith wedi'i ddiweddaru ac amlygwyd newidiadau o fewn y ddogfen.

## Cyfarfodydd Pwyllgorau’R Bwrdd

* 1. **Pwyllgor Cyllid, Archwilio a Risg**
	Amlygodd cadeirydd y pwyllgor fod adolygiad o reoliadau ariannol y Cwmni yn digwydd, a byddai drafft terfynol yn cael ei gyflwyno i'r Bwrdd i'w gymeradwyo.
	2. **Pwyllgor Perfformiad ac Effaith**
	 Cyflwynwyd crynodeb o'r trafodaethau o fewn y pwyllgor i'r Bwrdd.
	3. **Materion Pobl**
	Clywodd yr aelodau fod strategaeth AD ddrafft wedi ei thrafod yn y cyfarfod diwethaf fel un o'i eitemau allweddol a chafwyd trafodaeth dda.

## Unrhyw Fusnes Arall

 **13.1 Adborth ar gyfarfodydd y Bwrdd**

Mynegodd yr aelodau awydd am gyfarfodydd rhyngweithiol gyda chyfle i gael trafodaethau ehangach. Cytunodd y cadeirydd i adolygu sut y gellid cyflawni hyn ar-lein yn ogystal â mewn cyfarfodydd personol.

**CAM GWEITHREDU 7:** Ycadeirydd i adolygu technoleg ryngweithiol i gefnogi trafodaethau’r Bwrdd.

**13.2 Cyfieithu ar y pryd ar gyfer TEAMS**

 Cytunwyd y byddai hyn yn cael ei ystyried er mwyn iddo fod ar waith ar gyfer y cyfarfod nesaf.

 **CAM** **GWEITHREDU 8:** Nodi sut y gall TEAMS gefnogi cyfieithiadau Saesneg-Cymraeg ar y pryd ar gyfer cyfarfodydd ar-lein.

**13.3 Dyddiad y cyfarfod nesaf**

Cadarnhawyd y cynhelir y cyfarfod wyneb yn wyneb nesaf yn swyddfa Caerdydd ar 13 Rhagfyr.

|  |  |  |
| --- | --- | --- |
| **Log Gweithredu:** | **Arweinydd** | **Diweddariad i'w ddarparu:** |
| **CAM GWEITHREDU 1:** Ystyriwch gynnwys ffigurau dangosyddion perfformiad allweddol fesul blwyddyn a chynnwys y data yn adroddiad y Prif Weithredydd. | NL | Cwblhawyd |
| **CAM GWEITHREDU 2:** Cyflwyno adroddiad diogelu i'r Pwyllgor Perfformiad ac Effaith. | NL, NB |  |
| **CAM GWEITHREDU 3:** Gwahoddir holl aelodau'r Bwrdd i ran gyntaf cyfarfod nesaf y Pwyllgor Cyllid, Archwilio a Risg. | JP | Cwblhawyd |
| **CAM GWEITHREDU 4:** Uwchlwytho rhestr termau i'w chylchredeg a'i hychwanegu at sianel Bwrdd CCDG. | RR | Cwblhawyd |
| **CAM GWEITHREDU 5:** Cadeiryddion pob pwyllgor i ystyried y cylch gorchwyl presennol ac adrodd yn ôl i'r cyfarfod nesaf. | EC | Parhaus |
| **CAM GWEITHREDU 6:** Dyddiad i'w drefnu rhwng cadeirydd y Bwrdd, y Prif Weithredydd a holl gadeiryddion y tri phwyllgor presennol.  | NL | Parhaus |
| **CAM GWEITHREDU 7:** Y Cadeirydd i adolygu technoleg ryngweithiol i gefnogi trafodaethau’r Bwrdd. | EC |  |
| **CAM GWEITHREDU 8:** Nodi sut y gall TEAMS gefnogi cyfieithiadau Saesneg–Cymraeg ar y pryd ar gyfer cyfarfodydd ar-lein. | RR |  |
| **Ni chofnodwyd unrhyw gamau pellach** |  |  |